Pavol Zelenay

Pavol Zelenay (* 15. apríl 1928, Zohor† 8. júl 2024) bol slovenský hudobný skladateľ, aranžér, hudobník, redaktor, publicista, editor, hudobný dramaturg, muzikológ, dokumentarista, organizátor hudobného života a propagátor slovenskej populárnej piesne. Spolu s Jánom Siváčkom založili Medzinárodný festival tanečnej piesne Bratislavská lýra . V rôznych kapelách hrával na husle, klavíri, akordeóne, klarinete, saxofóne, gitare, zobcovej flaute, perkusie . Skomponoval stovky inštrumentálnych a vokálnych skladieb. Písal scénickú a filmovú hudbu. Jeho piesne spievali Viera Palátová, František Krištof Veselý, Bea Littmannová, Melánia Olláryová, Gabriela Hermélyová, Jozef Krištof, Zuzka Lonská, Zdeněk Kratochvíl, Karol Duchoň, Jana Kocianová, Eva Kostolányiová, Elena Martincová, Beáta Dubasová ako aj iní.

 Život 
Narodil  15. apríla 1928 v Zohore. Bol prvý zo štyroch detí. Jeho otec Emil Zelenay bol notár. Matka bola Magdaléna Zelenayová rod. Križanová . Ľudovú školu (v súčasnosti základná škola) najskôr absolvoval v Zohore, potom v Bohuniciach, v Gajaroch, a vo Veľkých Kostoľanoch. Počas štúdia na ľudovej škole sa začal učiť hru na husliach. Neskôr chodil do Bratislavy na vyučovanie hry na klavír u profesorky Koňakovskej-Rojkovej.
Gymnázium absolvoval v Piešťanoch Zelenay Pavol (1928), pic-piestany.sk. Počas štúdia na gymnáziu vystupoval v dychovej kapele, neskôr v školskej skupine Tiger Jazz Band Zelenay Pavol (1928), Mestská knižnica Piešťany, kniznica.sk. Potom hral aj v ďalších študentských skupinách: Luňáci, Night Club. Začal sa venovať aranžovaiu a skladaniu skladieb.

V roku 1946 začal študovať na Stavebnej fakulte Slovenskej vysokej škole technickej v Bratislave v odbore zememeračské inžinierstvo. Neskôr popri štúdiu na vysokej škole začal študovať hru na klarinete na Hudobnom ústave hlavného mesta Bratislavy u profesora Miloša Pongráca. Štúdium klarinetu ukončil v roku 1948. V roku 1949 bol spoluzakladateľom vysokoškolského bigbandu Vysokoškolského tanečného orchestra. Začal spolupracovať so swingovou kapelou Kolektív, s Orchestrom Jána Siváčka a Dixielandom Siloša Pohanku.

V roku 1950 nahral prvú skladbu v Slovenskom rozhlase. V roku 1952 dokončil štúdium na vysokej škole, po štúdiu nastúpil na základnú vojenskú službu. Vo Vojenskom projektovom ústave, keď skončil základnú prezenčnú službu, zostal pracovať ako civilný zamestnanec. V roku 1952 mu vyšla na albume prvá nahrávka skladby. 

Skladbu, foxtrot - Poď so mnou tancovať interpretovala speváčka Viera Prokešová, text piesne napísala Viera Palátová.

Medzi rokmi 1958 – 1967 pôsobil v Tatra kabarete ako hudobník, aranžér a skladateľ. Potom vystupoval s Orchestrom Juraja Berczellera.

Od roku 1967-1984 pracoval ako vedúci Redakcie malých hudobných žánrov (neskôr ju Pavol Zelenay premenoval na Redakciu populárnej hudby) v Československom rozhlase. V roku 1984 bol z politických dôvodov zosadený z funkcie, naďalej pôsobil v Redakcii populárnej hudby ako redaktor. Mladým hudobníkom umožňoval prezentáciu a nahrávanie v rozhlase. V roku 1990 odišiel do dôchodku, ale stále spolupracoval so Slovenským rozhlasom.

V  60. rokoch spolu s Jánom Siváčkom chceli slovenských autorov piesní podporiť v ich tvorbe. V zahraniči boli úspešné autorské súťaže Eurosong Contest, súťaž v San Reme - Festival di Sanremo, v Sopotoch - Sopot Festival. Podali žiadosť na Zväz skladateľov, ktorého boli členmi a po súhlase zorganizovali v roku 1966 súťaž Medzinárodný festival tanečnej piesne Bratislavská lýra.

V rokoch 1993 – 2003 sa spoluautorsky podieľal na cykle relácií Pesničky z pamätníka v Slovenskom rozhlase. Relácia mapuje históriu slovenskej populárnej hudby.

 Ocenenia 
 Zlatá Bratislavská lýra za pieseň Zem pamätá interpretovanú Karlom Duchoňom, text piesne napísal Tibor Grünner, 1974
 Zlatá Bratislavská lýra za pieseň Pár nôt interpretovanú Janou Kocianovou, text piesne napísal Ľuboš Zeman, 1976
 Zlatá Bratislavská lýra v Medzinárodnej súťaži za pieseň Pár nôt interpretovanú Janou Kocianovou, text piesne napísal Ľuboš Zeman, 1976
 Veľká cena SOZA, Cena Slovenského ochranného zväzu autorského (SOZA), 1998
 Cena Akadémie populárnej hudby Aurel, za celoživotný prínos do hudobnej kultúry Slovenska, uvedený bol do Siene slávy, 2007
 Krištáľové krídlo, v kategórii hudba za celoživotnú tvorbu, 2007
 Rad Ľudovíta Štúra III. triedy, 2008
 Cena Zväzu autorov a interpretov populárnej hudby, za celoživotnú podporu slovenskej hudby v médiách, 2011 
 Cena Gejzu Dusíka, za celoživotnú významnú skladateľskú a publicistickú činnosť, 2018
 Cena ministerky kultúry SR za rok 2017, za celoživotné pôsobenie v oblasti tanečnej a populárnej hudby, (za celoživotné pôsobenie v oblasti tanečnej a populárnej hudby s dôrazom na jeho umelecký vklad skladateľa a aranžéra populárnej piesne, ako aj aktivity v oblasti vedecko-publicistickej, dokumentačnej a historickej reflexie slovenskej populárnej hudby a významný podiel pri zrode a formovaní festivalu Bratislavská lýra), 2018  Pavol Zelenay - skladateľ, Videoprofil Ministersva kultúry k Cene ministerky kultúry SR, youtube.com

 Tvorba 
 Publikačná činnosť 
 O tanečnej a džezovej hudbe na Slovensku, Sborník statí a příspěvků k otázkám jazzu a moderní taneční hudby - Státní nakladatelství krásné literatury, hudby a umění, Praha 1960, 
 Ako hrať do tanca - Štátne hudobné vydavateľstvo, Bratislava, 1964
 Zelenay, Pavol; Šoltýs, Ladislav: Zoznam tanečných skladieb, džezových skladieb a šansónov prihlásených autormi na Slovenskom ochrannom sväze autorskom v Bratislave - Ústav hudobnej vedy SAV, Bratislava 1965 
 Zelenay, Pavol; Šoltýs, Ladislav: K dejinám slovenskej tanečnej hudby, 30 rokov slovenskej populárnej hudby, 1934 – 1963. - Hudobný fond, Bratislava, 1964 
 S úsmevom, Nostalgia - Slovenský hudobný fond, Bratislava, 1991, noty kreslil: Štefan Šimo, výtvarník: Tomáš Písecký, fotograf: Zuzana Mináčová, ISBN 80-85166-41-0.
 Zelenay, Pavol; Šoltýs, Ladislav: Hudba – tanec – pieseň. Zrod a prvé roky slovenskej modernej populárnej hudby - Hudobné centrum, 2008, ISBN 978-80-88884-96-5 Hudba - tanec - pieseň - Pavol Zelenay, Ladislav Šoltýs, litcentrum.sk.
 Štýlová interpretácia a programovanie swingovej hudby - Vydavateľstvo Michala Vaška, Prešov, 2013 Štýlová interpretácia a programovanie swingovej hudby, článok s rozhovorom o knihe, hc.sk)
 S úsmevom... Viac alebo menej pozoruhodné, až úsmevné historky a príhody zo života muzikantov - Občianske združenie SkJazz, 2013, ISBN 978-80-97084615  S úsmevom... - Pavol Zelenay, recenzia: Terézia Ursínyová, litcentrum.sk
 100 slovenských evergreenov - Hudobné centrum, 2016, ISBN 979-0-68500-300-7 Pavol Zelenay - 100 slovenských evergreenov, Hudobný fond, Prezentácia publikácie - Pavol Zelenay vo video rozhovore s Vladom FrancomPavol Zelenay zozbieral 100 nezabudnuteľných slovenských evergreenov, hudba.zoznam.skPavol Zelenay zozbieral 100 nezabudnuteľných slovenských evergreenov., gregi.net.

 Antológia slovenskej populárnej hudby 
Medzi rokmi 1991 až 2008, 2018 autorsky a dramaturgicky zostavil, Antológiu slovenskej populárnej hudby, vybral a urobil hlavné úpravy skladieb. Antológia slovenskej populárnej hudby mapuje slovenskú populárnu hudbu medzi rokmi 1934-1963. Čistenie a remastring skladieb vykonal Ing. Alexander Soldán. Antológiu vydali vo viacerých vydavateľstvách, Opus, Sony Music Bonton Slovakia, Hudobný fond.

 Antológia slovenskej populárnej hudby, Opus 91 2249-1301 , 1991, LP, (hudba z rokov 1934 - 1937)
 Antológia slovenskej populárnej hudby 2. Rodný môj kraj - Zem slovenská (1937 – 1939), Opus, 1996, MC, CD, 
 Antológia slovenskej populárnej hudby 1. ešte raz ku tebe prídem ... (1934 - 1937), Opus, 2000, CD, , reedícia LP z 1991, pridaných je 8 skladieb )
 Antológia slovenskej populárnej hudby 3. Dedinka v údolí ...(1939 - 1941) , Sony Music / Bonton (Slovakia), 2001, CD, 
 Antológia slovenskej populárnej hudby 4. Cesta domov(1942 - 1944), Sony Music / Bonton (Slovakia) 507834 2 , 2003, CD, Antológia slovenskej populárnej hudby 4 - Cesta domov, discogs.com
 Antológia slovenskej populárnej hudby 5. Keď rytmus volá (1945 - 1946), Hudobný fond, 2005, CD,  
 Antológia slovenskej populárnej hudby 6. Ej, chlapci premilí (1947 - 1953), Hudobný fond, 2006, CD, 
 Antológia slovenskej populárnej hudby 7. Marína (1954 - 1956), Hudobný fond, 2006, CD 
 Antológia slovenskej populárnej hudby 8. Nič krajšieho nepoznám (1957 - 1958), Hudobný fond, 2007, CD 
 Antológia slovenskej populárnej hudby 9. Najkrajšia spomienka (1959 - 1961), Hudobný fond, 2007, CD
 Antológia slovenskej populárnej hudby 10. Stal sa zázrak (1962 - 1963), Hudobný fond, 2007, CD
 V roku 2008 vyšlo všetkých 10 albumov v jednom komplete 10CD. Niektoré albumy už neboli v predaji a nedali sa už nikde zohnať Vyšiel posledný diel Antológie slovenskej populárnej hudby pod názvom Stal sa zázrak, supermusic.cz. - Antológia slovenskej populárnej hudby 10 CD Komplet, Hudobný fond, Opus, Forza Music, 2008, 10CD Antológia slovenskej populárnej hudby /1934-1963, narodnifonoteka.cz
 +77 Antológia slovenskej populárnej hudby, Hudobný fond, Opus, 2018, 3CD Antológia Slovenskej populárnej hudby sa rozširuje o 77 skladieb, hudba.zoznam.sk

 Divadlo 
 Sen noci šansónovej
 Á la carte 

 Film a televízia 
 Filmová hudba
 Pohľadnica z Piešťan (1959), dokumentárny film  Pohľadnica z Piešťan, SK Cinema.sk, Databázy Slovenského filmového ústavu
 Nebráňte novému životu (1962), dokumentárny film, réžia: Georgis Skalenakis Nebráňte novému životu (1962), tv-archiv.sk
 Hýbať sa je ľudské (1963), dokumentárny film, réžia: Milan Černák Hýbať sa je ľudské, SK Cinema.sk, Databázy Slovenského filmového ústavu
 Škandál v Melodias banke (1966), TV muzikál, režia: Oto Krivánek 
 So slovenskou tanečnou hudbou (1966), TV seriál 
 Slovenské kúpele (1966), dokumentárny film, réžia: Štefan Kamenický

 Diskografia 
Okrem piesní, ktoré vyšli na albumoch interpretov (pozri niššie), vyšli aj tieto albumy:
 Hučí voda, hučí - Ivan Krajíček a Pavol Zelenay / Nebezpečná slečna - Ivan Krajíček - Supraphon 013778, 1965, SP  Ivan Krajíček, Pavol Zelenay – Hučí voda, hučí / Nebezpečná slečna, discogs.com
 Leto a láska, Opus 9116 0708, 1978, LP
 Pavol Zelenay – výber, Slovenský rozhlas, 2000, CD
 Najkrajšie piesne Pavla Zelenaya, Opus 912767-2, 2009, CD, edícia Opusu: Autorská edícia 

 Spolupráca na albumoch 
 Zvoňte, zvonky - Prúdy, Supraphon, 1969, LP, produkcia albumu

 Piesne 

 Literatúra 
 Encyklopédia Slovenska T-Ž, VI. zväzok, VEDA, 1982, s. 554 Zelenay, Pavol; Heslár Slovenského filmového ústavu, SK Cinema.sk. 
 Strieženec, Alexander: Jazz na Slovensku 1940 – 1970 (v rozhovoroch) , Občianske združenie SkJazz, 2011, ISBN 978-80-970846-0-8, kniha obsahuje 15 rozhovorov s: Karolom Ondreičkom, Pavlom Zelenayom, Jurajom Henterom, Braňom Hroncom, Milošom Jurkovičom, Lacom Déczim, Igorom Čelkom, Vladom Vizárom, Gabrielou Hermélyovou, Romanom Hošekom, Jánom Hajnalom, Pavlom Polanským, Silošom Pohankom, Bobym Novanom, Jozefom „Dodom“ Šošokom, profil Laca Gerhardta.

 Články 
 Nestor populárnej hudby, Literárny týždenník č. 13-14, 2013, roč. 26, s. 9, autorka: Sláviková, Anna, rozhovor.
 Chcel som umožniť existenciu všetkých žánrov, Pravda, Roč. 26, č. 191, 16. 8. 2016), s. 40-41, autorka: Gahérová, Vladimíra, rozhovor.  
 Popmusic už nemusím hodnotiť, SME, Roč. 26, č. 21, 26. 1. 2018, s. 15  autori: Hudec, Marek; Andrejčáková, Eva, rozhovor.
 Štýlová interpretácia a programovanie swingovej hudby, Inštruktívno-metodická publikácia Pavla Zelenaya, časopis Hudobný život č. 03/2015, rubrika Jazz, autor: Wasserberger, Igor, rozhovor o publikácii .
 Pavol Zelenay – hudba ako prameň energie, Hudobný život roč. 50, č. 5/2018, s. 3, autor: Jurčo, Martin 

 Referencie 

 Zdroj 
 Pavol Zelenay na stránke Hudobného centra

 Externé odkazy 
 Hudobné centrum, profil
 Osobnosti.sk, profil 
 Organizátor slovenského hudobného života Pavol Zelenay má 85 rokov, teraz.sk
 Zelenay: Hudba ma zaujala na celý život, infospravy.sk 
 Relácia Portrét na Televízii TA3 - Portrét hudobného skladateľa Pavla Zelenaya

Kategória:Slovenskí hudobní skladatelia
Kategória:Slovenskí hudobníci
Kategória:Slovenskí redaktori
Kategória:Slovenskí publicisti
Kategória:Slovenskí dokumentaristi
Kategória:Slovenskí muzikológovia
Kategória:Slovenskí rozhlasoví dramaturgovia

Kategória:Osobnosti zo Zohora
Kategória:Držitelia Krištáľového krídla
Kategória:Držitelia Radu Ľudovíta Štúra III. triedy